tomron87/hebrew-wikipedia-sentences-corpus huggingface dataset:
החברה מצאה את גופתו של קאזויה והחלה לחקור את המידע הגנטי שלו כדי להבין את טיב השטן שבתוכו.
הייהאצ'י גילה כי שרידו של קאזויה והמידע הגנטי שלו נמצאים במעבדות החברה בנפאל ובנברסקה.
בליל חג מולד קר, שלח הייהאצ'י את כוח הטקן לפרוץ למעבדות.
החדירה למעבדה בנפאל עברה בהצלחה, אך החדירה לנברסקה נתקלה בהתנגדות.
מתוך המסוק, צפה הייהאצ'י במסך המעקב וראה שצוותו מותקף.
הדמות שצצה מהצללים הפתיעה אותו – בנו, קאזויה.
מתברר, שמבלי שהייהאצ'י ידע - קאזויה הוחזר לחיים על ידי חברת G-Corporation ותכנן לאחד את שני צדדיו – האנושי והשטן – בכדי לנצל את מלוא כוחו של גן השטן ולנקום באביו ובתאגיד מישימה.
קאזויה, שנמלט מההריסות לאחר שחיסל את חיילי אביו, הבין כי הייהאצ'י הרס את תוכניותיו.
יועצו המדעי הראשי של הייהאצ'י, ד"ר אייבל, שכנע אותו כי עליו למצוא דרך ללכוד את קאזויה.
הייהאצ'י, בחיוך זדוני, העלה תוכנית חדשה.
שנתיים לאחר הטורניר השלישי, הכריז תאגיד מישימה על טורניר "מלך אגרוף הברזל 4", והפרס: שליטה מלאה בתאגיד.
קאזויה מצטרף לטורניר ביודעו שמדובר במלכודת – אך עבורו, הפרס פחות חשוב מהנקמה באביו.
לאחר ניצחונות רבים, מגיע קאזויה לשלב השביעי לקרב מול בנו, ג'ין.
ג'ין, שהתאמן בקראטה מסורתי בשנתיים האחרונות בכדי להשמיד את התאגיד ולשים סוף לשושלת מישימה המקוללת, נלכד על ידי כוח הטקן בדרכו לקרב והובא לאחוזת הון-מארו.
בשל כך, נרשם קאזויה בתור המנצח כברירת מחדל.
קאזויה חושד בהתערבות של הייהאצ'י ונכנס לשלב הסופי, שם הוא פוגש את הייהאצ'י ומתשאל אותו לגבי מה שקרה לג'ין.
הייהאצ'י מבטיח לחשוף את התשובה לאחר קרב.
קאזויה מביס את אביו ומובל להון-מארו, שם הם רואים את ג'ין מוחזק בין שני עמודים, אזוק בשלשלאות סביב זרועותיו.
ברגע שקאזויה רואה את בנו לראשונה, משתלט עליו השטן.
"אז היית איתו כל הזמן, החצי השני שלי..." הייהאצ'י מבין שקאזויה איננו עצמו ושואל: "מי אתה?!" והשטן משיב: "אני מה שאתם קוראים לו 'שטן'.
לפני עשרים שנה איבדתי חלק ממני כשכמעט הרגת אותי.
כעת אקח בחזרה את מה ששייך לי!
הזמן לתחייתי הגיע!" לאחר מכן פונה השטן להייהאצ'י וממשיך: "חסכת לי את המאמץ לחפש אותו.
כפרס – אראה לך את כוחי!" הוא מפיל את הייהאצ'י בעזרת טלקינזיס, ולאחר מכן פונה בחזרה לג'ין ומנסה לעקור ממנו את גן השטן בכדי לאחד את אישיותו .
הניסיון נכשל – ייתכן עקב "דם הקאזאמה" של ג'ין.
בינתיים קאזויה משתלט מחדש על עצמו, ורומז כי הצליח לאחד את שני צדדיו: "מעניין...
לא ידעתי שאפשר לאחד כוחות כך." לאחר מכן הוא פונה לג'ין וקורא לו: "התעורר, ג'ין קאזאמה!" ג'ין מתעורר, משתחרר מהשלשלאות, ופונה בזעם לאביו: "אתה!
ברגע שאהרוג אותך – הכל ייגמר!" השניים נלחמים, וג'ין יוצא עם ידו על העליונה.
הייהאצ'י קם, ניגש לקאזויה השרוע על הרצפה ואומר בבוז: "עלוב שכמוך...
פחדן חסר תועלת." הוא מאתגר את ג'ין במטרה להרוג אותו ולקחת ממנו את גן השטן – אך גם הוא מובס על ידיו.
ג'ין תופס את סבו בבגדיו בעוד כנפי השד שלו נפרשות כשהוא מתכונן למכה הקטלנית האחרונה.
אך רגע לפני הפגיעה, אור בוהק מסיח את דעתו – הוא רואה חזיון קצר של אמו, ג'ון קאזאמה.
מוצף ברגש ובצלילות, הוא משחרר את הייהאצ'י ואומר לו: "עליך להודות לאמא שלי...
ג'ון קאזאמה." ג'ין פורץ דרך הגג בהון-מארו ועף משם.
מספר נוצות צונחות ממנו – ואחת מהן לבנה.
זמן קצר לאחר שהובסו על ידי ג'ין - הייהאצ'י וקאזויה מנסים להתאושש כאשר לפתע פורצים את דרכם להון-מארו עשרות רובוטים מדגם Jack-4, שנשלחו על ידי חברת G-Corporation.
השניים נאלצים לשתף פעולה ונלחמים בעיקשות מתפתחת מול הרובוטים.
תוך כדי הקרב, בוגד קאזויה בהייהאצ'י – הוא משליך אותו לעבר הרובוטים ובורח מהמקום.
בעוד הייהאצ'י נלכד על ידי הרובוטים, הם מבצעים השמדה עצמית – והמקדש כולו מתפוצץ ועולה בלהבות.
על צוק סמוך ניצב דמות מסתורית בשם רייבן.
הוא צופה באירוע, לוחץ על אזנייה, ומדווח בקור רוח: "הייהאצ'י מישימה מת." במקביל, ג'ין ממשיך להתרחק מהמקום.
גן השטן שבו מתעורר ומטלטל את נפשו – הוא מאבד את ההכרה ומתעורר בלב יער הרוס.
כשהוא מביט סביבו, מבין ג'ין כי הוא עצמו, בצורת השטן שלו, אחראי להרס.
הוא נמלט ליערות יקושימה, אך החלומות הרודפים אותו מסרבים להרפות ממנו.
הוא חווה סיוטים אשר מעוררים את גן השטן בו שוב ושוב.
לבסוף, ג'ין מבין כי אינו יכול להמשיך כך – עליו לעקור את הרוע מהשורש.
בינתיים, תאגיד מישימה מפרסם הכרזה רשמית: "טורניר מלך אגרוף הברזל 5 יוצא לדרך!" אבל יש בעיה – הייהאצ'י נחשב למת, ולאף אחד מהמשתתפים אין מושג מי עומד מאחורי ההודעה.
הוא נלחם ומתקדם בשלבים, עד שהוא מגיע אל הקרב האחרון – שם הוא פוגש בג'ינפאצ'י מישימה, אביו של הייהאצ'י וסבא-רבא שלו.
מתברר כי לפני 44 שנים כלא הייהאצ'י את אביו ג'ינפאצ'י תחת המקדש באחוזת הון-מארו.
ג'ינפאצ'י, לוחם קשוח ובעל לב חזק, נלכד שם משום שהתנגד לאופיו האכזרי של בנו והאמין בשלום ולא בכוח.
אך בגפו ובחושך, גופו של ג'ינפאצ'י הפך לכלי בידי ישות זדונית שפלשה לתודעתו.
כאשר רובוטי ה־Jack-4 פוצצו את הון-מארו, ג'ינפאצ'י שוחרר לראשונה מזה עשרות שנים.
אך כעת – הוא אינו אותו אדם.
הישות השתלטה כמעט לחלוטין על תודעתו, אך נותר בו ניצוץ אחרון של אנושיות.
מתוך יאוש הכריז על הטורניר, בתקווה שמישהו חזק מספיק יוכל להביס אותו ולשים קץ לזוועה עוד לפני שתתפשט לעולם כולו.
ג'ין נלחם בסבו הגדול והקרב קשה, אך לבסוף, ג'ינפאצ'י מובס.
הוא נופל על ברכיו, מחייך חיוך של שלווה, ומתפורר לאבק – גופו נעלם יחד עם הישות ששכנה בו.
ג'ין עומד לבדו, והמבט בעיניו משתנה.
הוא מתקרב אל כיסא השליטה של תאגיד מישימה – מתיישב עליו, ומחייך חיוך מרושע.
לאחר ניצחונו בטורניר הקודם, ג'ין קאזאמה תופס פיקוד על תאגיד מישימה ונראה שהוא נוהג בעריצות.
הוא מתנתק מקשרים מדינתיים, מכריז על עצמאות, ומתחיל מלחמה גלויה נגד כל אומות העולם.
פעולותיו גוררות את העולם לסחרור של כאוס, כשמלחמות בקנה מידה עצום פורצות ברחבי הגלובוס – ואף בתחנות החלל המקיפות את כדור הארץ.
קאזויה מישימה, אביו של ג'ין, רואה את מעשיו של בנו כהפרעה לתוכניותיו להשתלטות עולמית.
קאזויה, שעומד כעת בראש חברת G-Corporation לאחר שהדיח את מנהיגיה הקודמים שניסו לחסלו, נחשב לכוח היחיד שיכול להתנגד לג'ין.
הוא מציע פרס על ראשו של ג'ין לכל מי שיצליח ללכוד אותו.
ג'ין מגיב בכך שהוא מכריז על טורניר "מלך אגרוף הברזל 6" במטרה להביס את קאזויה ולרסק את G-Corporation.
במקביל, בקרב שורות כוחות הטקן, חייל בשם לארס אלכסנדרסון מוביל מרד.
הוא פורש מהכוח, ומקים צבא מחתרת בשם יגדראסיל (Yggdrasil) שנועד לעצור את מלחמות התאגיד.
במהלך פשיטה על מעבדה של תאגיד מישימה, לארס מגלה רובוט בדמות אישה צעירה בשם אליסה בוסקונוביץ'.
לפתע, רובוטי Jack-6 של חברת G-Corporation תוקפים.
אחד מהם מתפוצץ, מה שמוביל לפיצוץ קטלני שגובה את חייהם של כל הנוכחים פרט ללארס ולאליסה.
לארס מאבד את זכרונו מהפיצוץ, וביחד עם אליסה יוצא למסע כדי לגלות מי הוא.
בהמשך הוא מתאחד עם סגנו טוגו, שמיידע אותו שלפני שאיבדו את זכרונו הוא ניסה למצוא את הייהאצ'י מישימה.
כשהוא מגיע לביתו של הייהאצ'י, הוא נלחם בו ומביס אותו, ובכך מחזיר את זכרונו – ומגלה שהוא בנו הממזר של הייהאצ'י.
הוא שולף אקדח ויורה, אך הייהאצ'י תופס את הכדור עם שיניו.
לפני שלארס מספיק לעשות דבר נוסף, טוגו מזמן אותו למשימה חשובה, והוא עוזב.
בהמשך הוא מתחבר עם לי צ'אולן - אחיו המאומץ של קאזויה, שמספק לו מידע מודיעיני על שני התאגידים.
לארס עושה את דרכו עם אליסה ויחד הם נלחמים בכל מי שמנסה לעצור אותם בדרכם להגיע לג'ין.
לבסוף הם מצליחים להגיע אליו וג'ין מופיע ונלחם מול לארס, אך הקרב לא מוכרע.
לאחר מכן, ג'ין מורה לאליסה "לבטל את המצב הבטוח ולבצע הפעלה מחדש", ואליסה נעשית עוינת כלפי לארס, ללא כל זיכרון מהמסע המשותף.
ג'ין חושף שאליסה נבנתה כדי לשרת אותו, וניצל את איבוד הזיכרון של לארס כדי לרגל אחריו.
הוא מורה לה להרוג את לארס ועוזב.
לארס נאלץ להילחם באליסה, מביס אותה, והיא בורחת מהמגדל.
רייבן מופיע ומספר ללארס שהוא יודע לאן ג'ין הולך.
השניים נוסעים למקדש נטוש בלב המדבר, שם נמצא שד עתיק בשם אזאזל.
לארס ורייבן מוצאים שם שוב את קאזויה ונלחמים בו.
קאזויה מגלה שלארס הוא אחיו למחצה ונוטש את המקום.
בהמשך, לארס ורייבן מוצאים את אזאזל ונלחמים בו.
אזאזל מתמוטט ומתפוצץ באור מסנוור, אך לאחר שהמקדש קורס, ג'ין מופיע שוב.
הוא ואליסה נלחמים בלארס ורייבן.
לאחר שאליסה מובסת, היא חוזרת לעצמה, ומודה שלארס גרם לה להרגיש כמו "אדם אמיתי".
היא נכבית וג'ין לועג ללארס על כך שהתרגש, ומזלזל באליסה בכך שאומר "ברוך שפטרנו".
לארס הזועם נלחם בג'ין ומביס אותו, ואז זוכה סוף סוף להסבר למעשיו של ג'ין במשך כל הזמן: ג'ין מסביר שהשד אזאזל תקשר איתו טלפתית וטען שיוכל להתגלם בגוף פיזי רק אם העולם יהיה מוצף באנרגיה שלילית, וכי היחידים שיכולים להביס אותו הם אנשים אשר נושאים את גן השטן.
ג'ין האמין כי אם יקדיש את עצמו כדי לחסל את אזאזל ולהציל את העולם - קללת השטן תוסר ממנו.
אזאזל מגיח לפתע שוב – הפעם בצורתו האמיתית והזהובה.
ג'ין מזמן את כוח השטן שבו ומכה את אזאזל באגרוף לחזה.
שניהם נופלים לאדמה, ואור חזק פורץ מהמקום.
לאחר מספר שניות, האור נכבה.
מאוחר יותר, לארס ורייבן נוסעים במדבר, מביאים את אליסה למעבדות ויולט אשר שייכות ל-לי צ'אולן, שם לי מבטיח לתקן אותה.
לארס מקבל שיחת טלפון ואומר שהוא "מיד מגיע".
בסצנה לאחר הכתוביות, רייבן והאו"ם מוצאים את גופתו של ג'ין בחלקה קבורה במדבר.
הסימן של גן השטן עדיין מופיע על זרועו, מה שמעיד כי השמדת אזאזל לא שחררה אותו מהקללה.
לאחר אירועי טורניר "מלך אגרוף הברזל 6", ג'ין קאזמה נעלם, והמלחמה של תאגיד מישימה נגד G-Corporation נמשכת.
בינתיים, עיתונאי חוקר, שאיבד את אשתו ובנו במהלך המלחמה שג'ין התחיל, מתחיל לספר את סיפור משפחת המישימה.
שאר המשחק גם הוא מסופר מנקודת מבטו.
הייהאצ'י חוזר לבניין תאגיד מישימה ומשיב לעצמו את השליטה בתאגיד לאחר שהביס חיילים רבים של כוח טקן ואת המפקדת שלהם, נינה ויליאמס.
הוא מכריז על טורניר "מלך אגרוף הברזל" הבא.
הייהאצ'י ונינה עושים עסקה עם קלאודיו סראפינו, שמוביל את "מתנקשי סיריוס" – חברה סודית של מגינים מפני כוחות האופל עם משאבים רבים.
הייהאצ'י מתכוון לחשוף את קאזויה, שכעת מכהן בתור מנכ"ל G-Corporation, כשטן, מכיוון שקאזויה מחזיק בגן השטן.
הוא מקווה להפוך את דעת הקהל נגד G-Corporation.
קלאודיו מתנגד לעזור לתאגיד מישימה, אך הייהאצ'י מאלץ אותו להסכים לאחר שהוא נלחם בו ומנצח בקרב.
במקום אחר, העיתונאי מחפש מידע ומגלה משהו על ההיסטוריה של משפחת מישימה.
הוא מבין שהיעלמותו של ג'ינפאצ'י מישימה, אביו של הייהאצ'י שהיה כלוא מתחת להון-מארו, ומותה של אשתו של הייהאצ'י, קאזומי מישימה (לשעבר האצ'יג'ו) – קרו באותה שנה בה הייהאצ'י זרק את קאזויה הצעיר מהצוק.
מאוחר יותר, מסוק של האו"ם תופס את ג'ין.
ג'ין הופך לצורת השטן שלו ותוקף, בורח מאחיזתם.
ג'ין משוטט לעיר במדבר, אבל לפני שנלכד שוב, לארס אלכסנדרסון מגיע, מנטרל את חיילי האו"ם ובורח עם ג'ין.
לארס לוקח את ג'ין למעבדות ויולט, שם ג'ין מתאושש אחרי ההתקפה ולי צ'אולן מתקן את אליסה בוסקונוביץ'.
העיתונאי, שפגש את לארס ולי במהלך חקירתו, ניגש בכוונה להרוג את ג'ין בשנתו.
לארס מונע זאת ממנו, ואומר שגם הוא רוצה להרוג את ג'ין, אבל ג'ין הוא התקווה היחידה לעצור את הקונפליקט בין קאזויה להייהאצ'י.
הייהאצ'י עושה מדטיציה בדוג'ו מישימה כשהדלתות נפתחות לפתע, ומופיע אקומה - דמות מסדרת המשחקים סטריט פייטר.
הייהאצ'י ואקומה נלחמים, ולאחר מכן רובוטי Jack-6 פורצים פנימה.
הייהאצ'י ואקומה משתפים פעולה כדי להביס את הרובוטים, ואז הייהאצ'י שואל את אקומה מי הוא.
אקומה מספר שהוא נשלח על ידי קאזומי לפני מותה להרוג את הייהאצ'י וקאזויה.
קאזויה מאזין דרך אחד מרובוטי ה-Jack-6 וצוחק על הרעיון שאמו רצתה להרוג אותו.
הייהאצ'י ואקומה נלחמים שוב ואקומה לכאורה הורג את הייהאצ'י, אך למעשה הייהאצ'י נמלט ומנצל את ההזדמנות להכריז על מותו לציבור.
כוח טקן תוקף את מתקן מעבדות ויולט שבו ג'ין מוחזק.
הם תופסים את ג'ין, אך לי יחד עם לארס, אליסה וחיילי המורדים של לארס מתגוננים מספיק זמן כדי לפנות את ג'ין, כמה רגעים לפני שלי מפוצץ את כל הבניין.
בינתיים, אקומה מגיע לבניין של חברת G-Corporation כדי להרוג את קאזויה.
חיילי G-Corporation פונים אליו עם רובים, אך קאזויה אומר להם להסיט את נשקם ומוביל את אקומה לגג הבניין.
קאזויה שואל את אקומה איך הוא מכיר את אמו, ואקומה משיב כי הוא חייב לקאזומי את חייו לאחר שהצילה אותו.
הם נלחמים וקאזויה הופך לצורת השטן שלו.
הייהאצ'י מצליח לצלם את קאזויה כשהוא הופך לשטן ומשדר אותו בשידור חי לעולם.
בזמן שאקומה וקאזויה נלחמים, הייהאצ'י משתמש בלוויין לייזר ענק ששייך לתאגיד מישימה כדי לירות קרן לייזר ישירות לבניין של חברת G-Corporation.
הוא משמיד את הבניין במחשבה שהצליח להרוג את אקומה ואת קאזויה.
החדשות מתפשטות על הצילומים שמראים את מנכ"ל חברת G-Corporation, קאזויה, בתור השטן.
לארס, לי והעיתונאי צופים בדיווח החדשות והעיתונאי אומר שחשב שהעיר שלו נהרסה בידי בני אדם, אבל עכשיו מאמין שמדובר במשהו על-טבעי ורשע.
קאזויה ששרד את המתקפה של הייהאצ'י מגיב בירי של לייזר משלו לכיוון הלוויין של תאגיד מישימה.
הלוויין מתרסק על כדור הארץ, וגורם להרס רב, מה שמערער עוד יותר את דעת הקהל נגד תאגיד מישימה.
העיתונאי מחליט לנסות לספר לתאגיד מישימה על החשיפה שהוא עושה, ומגלה להפתעתו שהייהאצ'י רוצה לפגוש אותו באופן אישי.
הייהאצ'י מספר לעיתונאי על ההיסטוריה שלו: איך הוא וקאזומי נפגשו לראשונה בדוג'ו של אביו, הפכו ליריבים ואז לאוהבים, ואיך קאזומי אהבה את בנה הצעיר, קאזויה.
יום אחד, קאזומי חלתה בשפעת והייהאצ'י טיפל בה, אבל התחילה להראות סימנים של אישיות מפוצלת.
הייהאצ'י לא יחס לכך חשיבות.
זמן מה לאחר מכן, היא התעמתה עם הייהאצ'י ואמרה שיום אחד הוא יביא מלחמה וכאוס לעולם.
היא תקפה אותו, והפכה לשטן במהלך הקרב.
הייהאצ'י ניצח אותה והלך, אבל קאזומי קמה לתקוף שוב.
הייהאצ'י אגרף את צווארה ושבר אותו, מותיר אותה מתה.
הוא סיפר לעיתונאי שחשב כי קאזויה עלול גם הוא להיות בעל הכוח השטני, ולכן זרק אותו מהצוק כדי לבדוק אם ישרוד.
אם ישרוד, משמעות הדבר שיש בו כוח על-טבעי כמו של קאזומי.
הייהאצ'י מודה שההרס שגרמה משפחתו הוא באשמתו, ומתחרט שלא הרג את קאזויה כשהייתה לו הזדמנות.
העיתונאי שואל מה משמעות המלחמה עבור הייהאהצ'י אך הוא הולך, בעוד שהעיתונאי מועף בהכרה על ידי חיילי כוח טקן.
כשהעיתונאי מתעורר, לארס נמצא לידו ואומר שהייהאצ'י אמר לו איפה למצוא אותו.
הם מגיעים למעבדות ויולט כמה שעות אחרי, שם משודר וידאו מלוויין ריגול של לי שמראה הר געש, בו קאזויה והייהאצ'י עומדים מוכנים לקרב.
קאזויה והייהאצ'י עומדים בהר הגעש והקרב מתחיל.
בתחילה הייהאצ'י שולט ומכה את קאזויה, מה שמאלץ את קאזויה להפוך לצורת השטן האמיתית שלו – צורה חזקה בהרבה מכל מה שהיה לו קודם, עם עיניים מרובות על החזה וכנפיים שמסוגלות לירות לייזרים.
הם נלחמים, עד שהייהאצ'י מצליח לפגוע בקאזויה מספיק בכדי לכפות עליו לחזור לצורתו האנושית.
הם עומדים מותשים, זה מול פני זה.
הם מתחילים להכות זה את זה, חסרי אנרגיה מכדי להתחמק מהמכות אחד של השני.
לבסוף קאזויה, בקושי עומד, נזכר בכל מה שקרה לו – איך אביו הרג את אמו, זרק אותו מהצוק, השליך אותו להר געש, וכל שאר הדברים שעולל לו במשך השנים.
הוא מסתכל על הייהאצ'י ורואה אותו בדמיונו לרגע עם שיער שחור, בדיוק כמו שנראה כאשר הכה אותו בילדותו.
קאזויה מתמלא זעם ומכה את הייהאצ'י באגרוף אחרון, אגרוף כל כך חזק אשר עוצר את ליבו של הייהאצ'י.
הייהאצ'י נופל לקרקע, מובס מבלי להניד עפעף.
קאזויה מרים את גופתו של אביו, ומשליך אותו ללבה הגעשית תוך שהוא חוזר על המנטרה של אביו מתחילת המשחק: "החשוב ביותר בקרב הוא מי עומד אחרון, ולא שום דבר אחר".
בעוד הוא צופה בהייהאצ'י נופל, קאזויה מבחין מאחוריו באקומה, שנותר עדיין בחיים.
הוא מתחמק מהמתקפה של אקומה, ומתחיל להילחם איתו בצורת השטן.
הר הגעש מתחיל להתפרץ כאשר מתקפותיהם מתנגשות, והתוצאה הסופית של הקרב לא ידועה.
זמן קצר לאחר מכן נראים לארס, אליסה ולי עומדים על גג ומסתכלים על העיר ההרוסה.
למרות מותו של הייהאצ'י וקריסת תאגיד מישימה – המלחמה לא הסתיימה.
ג'ין מצטרף אליהם, ולארס אומר כי ג'ין הוא זה שהתחיל את המלחמה, וכעת הוא התקווה האחרונה שלהם לעצור אותה.
ג'ין מסכים ומוסיף שדמו של השטן זורם בעורקיו, ולכן זהו תפקידו להרוג את קאזויה.
במקדש מבודד בהרים בשם "מקדש גנמאג'י", הייהאצ'י מישימה מתאמן עם נזירי הטקן.
מבלי שאיש ידע, הוא ניצל מהנפילה ללבה מידיו של קאזויה בעזרתו של הכוהן העליון סיריו.
הוא איבד את זכרונו, וכעת שואף להשלים את "מבחן מחץ הכוכבים" בכדי לפתח את הטכניקה האולטימטיבית של סגנון מישימה, ולהחזיר את תהילת הנזירים לקדמותה.
אופיו הפך רגוע יותר בהיעדר זכרונותיו, אך קולות בראשו דוחפים אותו לפעולות אלימות בהתאם לעברו הנשכח, מה שמפר את איזונו.
בינתיים, צבאו של לארס אלכסנדרסון, יגדראסיל, פותח ב"מבצע ברק" נגד קאזויה מישימה, מנכ"ל חברת G-Corporation.
המבצע מתרכז בג'ין קאזאמה אשר נשלח להילחם באביו בניו יורק.
הקרב ביניהם כולל שימוש בגן השטן שלהם, אך ג'ין מאבד שליטה ומובס.
קאזויה משמיד לוויינים רבים, משבש תקשורת ברחבי העולם, ומכריז על פתיחת טורניר "מלך אגרוף הברזל" השמיני בכדי לקבוע מי ראוי לשלוט בעולמו החדש.
ג'ין, מובס מהקרב, דוחה את עזרתו של השטן שבו.
כעבור שבוע, בעת התאוששותו בבסיס יגדראסיל, ג'ין מנסה להפעיל את כוחותיו השטניים אך נכשל.
שלושה ימים לאחר מכן, הוא כמעט מתמוטט באימון.
הוא נזכר שבפעם הראשונה שגילה את כוחותיו היה זה כאשר נחשף לסכנת חיים, ומחליט להירשם למוקדמות הטורניר בכדי לחשוף עצמו לסכנה שתעורר את כוחותיו מחדש.
במהלך מוקדמות אסיה פוגש ג'ין את ריינה, סטודנטית בתיכון על שם הייהאצ'י מישימה שמכירה את עברו.
הם נלחמים, וג'ין מגלה שהיא משתמשת בקראטה בסגנון מישימה.
לאחר שפגעה בו, כוחותיו מתעוררים רגעית, וריינה מוותרת בקרב.
לאחר מכן הוא נלחם ביריבו משכבר השנים הוואוראנג, מה שמוביל לעוררות מלאה של כוחותיו.
לאחר הקרב ריינה מציעה לג'ין להצטרף אליו נגד קאזויה, וטוענת שלמדה את סגנון הלחימה מהאינטרנט.
בינתיים נינה ויליאמס, שכעת עובדת עבור קאזויה, מדווחת לו על אישה שהם מחפשים שנמצאת במקום הקשור לארגון "מתנקשי סיריוס" באיטליה, והוא מצווה על נינה לדאוג שהאישה לא תעזוב את איטליה.
האישה הזו מתבררת להיות זאפינה - אסטרולוגית מצרית שעקבה אחרי לארס כאשר הגיע למצרים ונלחם באזאזל, וכעת הגיעה לאיטליה וחברה לקלאודיו.
קלאודיו וזאפינה מדברים על אזאזל ועל כך שלאחר שהובס בידי ג'ין הוא כעת חי בתוך זרועה השמאלית של זאפינה.
הם יוצאים לחפש את ג'ין בכדי למסור לו את הנבואה של זאפינה שתעזור לו למנוע מקאזויה להשמיד את העולם.
בזמן שהטורניר השמיני עומד להתחיל, ויקטור – ראש יחידת רייבן של האו"ם – מחליט לשתף פעולה עם לארס במבצע משותף נגד קאזויה.
במקדש גנמאג'י, נזירי הטקן מכניסים את לידיה סובייסקה – ראשת הממשלה של פולין – לאימון עם הייהאצ'י.
למרות זאת, תודעתו ממשיכה להתערער.
טקס אסור מתבצע בניסיון לטהר את רועו.
לאחר שנראה שהוא מתגבר על עצמו האפל, הוא מחליט שהוא כשיר לנסות את מבחן מחץ הכוכבים.
שלב הטורניר הבא נערך בקולוסיאום באיטליה, וכוחות יגדראסיל והאו"ם מקיפים את הזירה.
לאחר שג'ין מנצח את הקרב שלו בסיבוב הראשון, קאזויה מופיע ומכריז שהעולם יישלט לפי כוח.
זאפינה וקלאודיו מגיעים אל הקולוסיאום וממהרים לעשות את דרכם לעבר ג'ין תוך כדי שכוחות יגדראסיל והאו"ם מסתערים על המקום.
קאזויה הופך לצורת השטן שלו ולוכד את זאפינה.
הוא משתמש בכוחו כדי להוציא את אזאזל מזרועה השמאלית, ולאחר מכן השמיים הופכים כהים ואפלים.
בעודה פצועה אנושות, זאפינה קוראת אל ג'ין ומסבירה לו שעליו לחזור אל "נקודת ההתחלה", אשר ג'ין מפרש בתור חזרה ליקושימה.
אזאזל, שכעת חופשי, חוזר לתחייה אך קאזויה נלחם בו ומצליח להביס אותו - ובכך אזאזל הופך להיות חלק מקאזויה, שכעת שינה את צורתו ל"צורת השטן האמיתי".
ג'ין בורח בעזרת חבריו תוך כדי שהם נלחמים בקאזויה בכדי לעכב אותו.
רבים נפצעים וקלאודיו נהרג תוך כדי הקרב, אך מצליח לירות בקאזויה ירייה קסומה אשר גורמת לו לפציעה חזקה מכדי שיוכל להמשיך להילחם, והוא מחליט לסגת מהמקום.
כאשר הוא חוזר לבניין חברת G-Corporation מודיעה לו נינה כי כל היחידות שלהם נשלחו ליקושימה.
קאזויה מצווה להשאיר את ג'ין חי כי הוא רוצה להרוג אותו במו ידיו.
ג'ין מגיע עם חברתו מבית הספר לינג שאויו למקום בו נהג להתאמן עם אימו ביקושימה, ולאחר קרב אימון קצר ביניהם – ג'ין שומע שיר ערש מוכר בקולה של אימו, מגיע מהמקדש שניצב מולם.
ג'ין נכנס לפתח המקדש ומאבד את הכרתו, תוך כדי שהוא מבטיח לשאויו שהוא יחזור.
שאויו צופה בג'ין אך לפתע מגיעים למקום רובוטי Jack-7 של חברת G-Corporation, ושאויו נלחמת בהם במלוא כוחה בכדי למנוע מהם להגיע אל ג'ין.
בחלקו האחר של האי נלחמים כוחות יגדראסיל והאו"ם בכוחותיהם של חברת G-Corporation.
לארס מבקש מאליסה לסרוק את האי עבורו, והיא מוצאת את ג'ין ומסבירה לו כי הוא נמצא תחת מתקפה של רובוטי Jack-7. לארס מחליט לעזוב את הכוחות וללכת לעזור לג'ין.
כוחות יגדראסיל והאו"ם מצליחים להחזיק מעמד עד שקאזויה מגיע לקרב בצורת השטן האמיתי שלו, ועוזר להכריע את הקרב.
ריינה, שהייתה בשדה הקרב, מקבלת מכה חזיתית מהלייזר של קאזויה ונראית שרועה על הרצפה, אך לאחר כמה זמן פוקחת עין שנראית אדומה.
לארס מצליח למצוא את שאויו אשר נלחמת ברובוטים ועוזר לה להביס אותם, אך קאזויה מגיע גם הוא בתורו אליהם.
לארס נלחם בקאזויה כמיטב יכולתו בכדי לעכב אותו ככל האפשר עד שג'ין יתעורר.
בינתיים, ג'ין נמצא במימד תת-המודע שלו, שם הוא פוגש בצורת השטן שלו.
ג'ין מתמודד ישירות עם הצד האפל שבו שניסה להדחיק כל כך הרבה זמן, עם ההשלכות של מעשיו מהמלחמה והצורך שלו בלכפר על חטאיו.
לבסוף ג'ין מביס את צורת השטן שבו, והם מחליטים לאחד כוחות ולהביס יחד את קאזויה.
ג'ין מתעורר ומגיע בדיוק בזמן בכדי להציל את לארס מידיו של קאזויה, ולוקח את מקומו בקרב.
ג'ין מצליח להתמודד עם קאזויה, אך קאזויה מחליט לירות מתקפה ענקית לכיוון האי בכדי להשמיד את כולו.
ג'ין מתקשה לעצור את המתקפה, אך לפתע נתקל בחיזיון של אימו אשר מסבירה לו שדמם של משפחת קאזאמה מטהר רוע.
ג'ין הופך לצורה חדשה - צורה של מלאך, וכעת משתמש בכוחו החדש בכדי להדוף את המתקפה של קאזויה ולהילחם בו.
בקרב ענקי בו הם נלחמים אל מחוץ לאטמוספירה ובחזרה לכדור הארץ, ג'ין וקאזויה מאבדים את כוחות השטן שלהם.
ג'ין וקאזויה ממשיכים להילחם עד המכה האחרונה, ולבסוף לאחר ששניהם מחליפים אגרוף - קאזויה נופל מובס.
לבינתיים במקדש גנמאג'י, הייהאצ'י מצליח ב"מבחן מחץ הכוכבים" על ידי ריסוק מטאור בעזרת נגיחת ראש, אשר גורמת לכל זכרונותיו מהעבר לצוף ולחזור אליו.
הוא מביס את כל נזירי הטקן במקדש בעזרת הטכניקה החדשה שלמד, ומכריז כי כעת מתכוון להשתמש בכוחו כדי לשים סוף למעלליו של קאזויה.
מאוחר יותר, ג'ון קאזאמה (שהתעוררה במקדש ביקושימה לאחר החיזיון של ג'ין) מוצאת את קאזויה מחוסר הכרה במקום בו ג'ין השאיר אותו בקרב שלהם.
לאחר מכן, נחשף כי ריינה היא הבת של הייהאצ'י, ובנוסף בעלת גן השטן – וכעת יכולה להפוך לצורת השטן שלה.
השחקנים יכולים לבחור מתוך צוות דמויות מגוון המגיע ממגוון רקעים אתניים וסגנונות לחימה.
למספר דמויות יש מקור על-טבעי, כגון שטן, מלאך, מוקוג'ין, עוג ואזאזל, בעוד דמויות של חיות כמו קומה, פנדה, משפחת רוג'ר ואלכס מספקות אתנחתא קומית.
במצב הסיפור של המשחק, לכל דמות בדרך כלל יש סיבות אישיות משלה להיכנס לטורניר ולהתחרות על הפרס.
הפרוטגוניסט של הסדרה משתנה בין הכותרים; סיום הדמות הקאנוני של כל משחק קובע את הפרוטגוניסט של אותו כותר.
קאזויה מישימה היה הפרוטגוניסט במשחק המקורי ובטקן 7, אביו הייהאצ'י מישימה היה הפרוטגוניסט של טקן 2, וג'ין קאזאמה הוא אחד הפרוטגוניסטים המרכזיים מאז הופעת הבכורה שלו בטקן 3, כאשר קאזויה והייהאצ'י חולקים את התפקיד בטקן 7.
הסכסוך בין בני משפחת מישימה לאורך מספר דורות משמש בתור הקונפליקט המרכזי בעלילת הסדרה, או לפחות בסאגת מישימה.
על פי דברי במאי הסדרה קאטסוהירו הראדה, הוא מתאר זאת כמאבק פשוט של שלושת הגברים השואפים להשמיד זה את זה ואת גן השטן.
אף על פי שלארס אלכסנדרסון, בין דמויות אחרות, אינו קשור אליהם באופן מלא, הוא משמש כדמות מרכזית בטקן 6, שם ג'ין הוא האנטגוניסט במקום קרובי משפחתו.
לדמויות בעלות קשר ביניהן בסיפור יש בדרך כלל סגנונות או מהלכים משותפים.
לדוגמה, להייהאצ'י ולקאזויה מישימה, מתוקף הקשר המשפחתי ולימודים תחת אותה דיסציפלינה של קראטה לחימה מתקדם בסגנון מישימה, יש מהלכים דומים מאוד ועמידת ה - "Crouch Dash" (זינוק בכפיפה) ייחודית כמעט לכל הופעותיהם בסדרה.
ג'ין קאזאמה, כשהופיע לראשונה, החזיק גם הוא באותו סגנון לחימה של מישימה, אם כי שילב זאת עם אמנויות לחימה מסורתיות בסגנון קאזאמה כפי שתרגל יחד עם אימו, ג'ון קאזאמה.
מסיבות עלילתיות, החל מטקן 4, הוא ויתר על כך לטובת קראטה מסורתי, דיסציפלינה שונה לחלוטין שהפכה אותו מבחינה טכנית לדמות שונה לחלוטין, בעוד שרשימת המהלכים הישנה שלו ניתנה לצורת השטן שלו, ג'ין השטן (Devil Jin).
בנוסף, ישנן דמויות שהיו בעבר שיבוטים זו של זו לפני שהתפצלו וקיבלו מהלכים ייחודיים, כמו לי צ'אולן (שיבוט של מרשל לאו), אנה ויליאמס (שיבוט של אחותה, נינה), וארמור קינג (שיבוט של קינג).
יתרה מכך, ישנן גם דמויות המהוות תחליפים או "יורשים" של דמויות ותיקות יותר; הדבר קרה בעיקר בטקן 3 בשל קפיצת הזמן המשמעותית, אם כי חלק מהדמויות הוותיקות יותר חזרו מאוחר יותר לצד יורשיהן בכל מקרה.
דוגמאות לכך הן ג'וליה צ'אנג (מחליפה את אמה המאמצת, מישל), הוואראנג (מחליף את המנטור שלו, באק דו-סאן, שחזר מאוחר יותר) וכפי שצוין לעיל, ג'ין קאזאמה (מחליף את שני הוריו, קאזויה וג'ון, כשהראשון חזר מאוחר יותר, בעוד שהאחרונה הוחלפה על ידי אסוקה קאזאמה).
דוגמה נוספת לשתי דמויות החולקות מהלכים ניתן לראות עם אדי גורדו, ברזילאי המייצג את אמנות הלחימה הריקודית הידועה כקפוארה.
הוא חולק מהלכי לחימה ריקודיים אלו עם נכדתו של המאסטר שלו, כריסטי מונטיירו.
טקן: שושלת , סדרת אנימה בשירות הסטרימינג נטפליקס, הוכרזה במרץ 2022. הסדרה היא עיבוד של אירועי המשחק טקן 3, ויצאה בתאריך 18 באוגוסט 2022.
טקן: הסרט , מיני-סדרת אנימה בת שני חלקי OVA אשר יצאה ביפן בשנת 1998, נוצרה בידי "סטודיו דין" ובוימה בידי קוניהישה סוגישימה.
העלילה עוקבת אחר נקמתו של קאזויה מישימה נגד אביו הייהאצ'י מישימה בטורניר מלך אגרוף הברזל .
טקן: נקמת דם , סרט אנימציה שנוצר בעזרת גרפיקה תלת־ממדית באורך מלא בבימויו של יואיצ'י מורי, לראשונה יצא בארצות הברית בשנת 2011, וכחודשיים לאחר מכן ביפן.
הסרט עלילה חלופית לאירועים שקרו בין טקן 5 לטקן 6.
טקן , סרט לייב-אקשן שבוים בידי דוויט ה.
ליטל ובו כיכבו ג'ון פו שגילם את דמותו של ג'ין קאזאמה, איאן אנתוני דייל שגילם את דמותו של קאזויה מישימה, קלי אוברטון שגילמה את דמותה של כריסטי מונטרו, והשחקן היפני-האמריקאי קארי-הירויוקי טגאווה שגילם את דמותו של הייהאצ'י מישימה.
הסרט הוקרן לראשונה בפסטיבל מכון הסרטים האמריקני בתאריך 5 בנובמבר 2009, וביפן בתאריך 20 במרץ 2010 בעזרת האחים וורנר.
עלילת הסרט מתמקדת בג'ין קאזאמה שנכנס לטורניר מלך אגרוף הברזל לאחר מות אימו.
קאטסוהירו הראדה, במאי סדרת המשחקים של "טקן", העביר ביקורת רעה על הסרט.
טקן 2: נקמתו של קאזויה , פריקוול לסרט הקודם אשר יצא ישירות ל-DVD בתאריך 12 באוגוסט 2014. הסרט בוים בידי ויץ' קאוסאינאדה ובכיכובם של קיין קוסוג'י שגילם את דמותו של קאזויה, מישימהקארי-הירויוקי טגאווה אשר שב לתפקידו בתור הייהאצ'י מישימה, וגארי דניאלס אשר שב לגלם את דמותו של בראיין פיורי.
הסדרה זכתה לחמישה עיבודים מודפסים.
הוצאת Knightstone Comics פרסמה את ספרי הקומיקס Tekken Saga ואת Tekken 2, שיצאו באוקטובר 1997 ובספטמבר 1998 בהתאמה.
שני הקומיקסים נכתבו על ידי ג'ון קים ואוירו על ידי וולטר מקדניאל.
ספק הקומיקס Tekken Forever מאת דייב צ'י, שאויר על ידי פאקו דיאז,ופורסם על ידי Image Comics בדצמבר 2001, מציג סיפור שהתמקד במשפחת קאזאמה וגם בדמות Unknown מהמשחק טקן טורניר טאג.
באוקטובר 2016 הוצאת Titan Comics הכריזה על ספר קומיקס חדש של טקן, מיני-סדרה בת ארבעה גיליונות מאת קוואן סקוט, שאוירה על ידי אנדי טונג, ופורסמה באמצע 2017. הסדרה מתרחשת בין טקן 6 ל-7, ועוסקת במאבקו של ג'ין נגד השטן שבתוכו.
Tell Me (בעברית: אמור לי) הוא הסינגל השני מהאלבום של הזמר-ראפר דידי, Press Play.
השיר הוא דואט יחד עם זמרת הפופ כריסטינה אגילרה, והוא הופק על ידי ג'אסט בלייז.
בסצנות אחרות בקליפ, נראים אגילרה ודידי יחד רוקדים ושרים את השיר בליווי רקדניות.
הוא הגיע לעשרת המקומות הראשונים בבריטניה, ובעשרים המקומות הראשונים ב-15 מדינות שונות בעולם.
הסינגל הגיע למקום ה-47 במצעד ההוט100 בבילבורד שבארצות הברית, מה שהיה חשוב ביותר לצמד, מאחר שזו יבשת האם של שניהם.
מרבית הביקורות לסינגל היו טובות ולכן התוצאות היו מאכזבות.
חלק מההשערות טוענות כי הסינגל לא פורסום ויוחצן מספיק, וחלק טוענות כי הסינגל של אגילרה, "Hurt", שיבש את הצלחת השיר, אף על פי שהסינגל עצמו אכזב.
השיר במקור נוצר כרצועת דמו כאופציה לשיתוף פעולה עם הרכב הבנות, דאנטי קיין, אבל דידי החליט בסופו של דבר שהוא רוצה את כריסטינה אגילרה בחלק הנשי של השיר.
השיר נכתב בידי הזמר סטיב גארט ויאמי בינגהאם.
השיר זכה להצלחה באופן כללי, אבל הציפיות ממנו היו להפוך ללהיט בינלאומי במידות גדולות הרבה יותר ממה שזכה, הסיבה היא כנראה מחוסר פרסום וייחצון מספיקים.
מצעדים (2007\2006)מיקוםשיאמצעד הוט75-אוסטריה19בילבורד הוט100-אמריקה47מצעד טופ75 ARIA-אוסטרליה13מצעד טופ50-בלגיה17מצעד טופ20-בולגריה1מצעד הוט100-כלל אירופה3מצעד טופ40-הולנד13מצעד טופ100-גרמניה5מצעד הסינגלים-פינלנד2מצעד סינגלים IRAM-אירלנד8מצעד סינגלים טופ50 LIMA-אינדונזיה1מצעד סינגלים-מלטה1טופ הסינגלים MYX-הפיליפינים1מצעד טופ10-שווייצריה7מצעד סינגלים-טורקיה2מצעד טופ40 FIVE FM-דרום אפריקה1מצעד כלל עולמי24
טקן 5 הוא משחק וידאו מבוסס לחימה שפותח ופורסם על ידי החברה היפנית Namco בשנת 2004 עבור אולמות המשחקים ובשנת 2005 עבור הפלייסטיישן 2. זהו משחק החמישי, בסדרת Tekken.
המשחק שודרג ל-Tekken 5.1, שרובם היו בו שינויים באיזון במשחק.
בשנת 2025, מגזין רולינג סטון דירג את המשחק במקום התשיעי ברשימת 25 משחקי הפלייסטיישן 2 הגדולים של כל הזמנים.
העלילה מתחילה כשג'ין קאזאמה עוזב את ההונמארו.
רגעים אחדים בלבד, אחר-כך, רובוטים, מסוג ג'ק 4 תוקפים את קאזויה והייהאצ'י מישימה, שעדיין בהתאוששות, מההפסד שלהם לג'ין קאזאמה.
הרובוטים כיוונו על הייהאצ'י מישימה, והוא איים להרוג אותם (הייהאצ'י איים על הג'ק 4),וקאזויה עצר אותו, הייהאצ'י הבין, שקאזויה אומר לו שיילחמו ביחד.
הם נלחמים ביחד, עד שקאזויה תופס את הייהאצ'י, וזורק אותו אל הג'ק 4. קאזויה קופץ מחלון, ואחד הרובוטים של הג'ק 4, מופיע מול הייהאצ'י, ומפוצץ את המקום, בפיצוץ עצמי.
רייבן, שהיה עד למקרה הזה, מודיע למפקדו שהייהאצ'י מישימה מת.
הייהאצ'י כנראה מת, והתפרצות גדולה של אנרגיה, העירה את ג'ינפאצ'י מישימה, שהיה חסר במשך 50 השנים האחרונות, והדוויל העניק לו חיי נצח, ומובטח יירישת החברה "מישימה זייבטסו",למי שינצח במלך אגרוף הברזל, וינצח את ג'ינפאצ'י מישימה.
קאזויה מישימה נלחם ברייבן, בטורניר, ואחרי שהוא מנצח, הוא מכריח את רייבן לגלות לו את כל הפרטים והדברים.
כולם חשבו שהייהאצ'י מישימה מת, בגלל מה שקרה,אך הלוחמים של טקן, האמיתיים, ידעו שהוא עדיין בחיים,כי הם ידעו שלוחם כזה,לא ימות בקלות.
הייהאצ'י מישימה מופיע, בכך שכשקאזויה עומד לבוא אל ג'ינפאצ'י מישימה, סבו,אבל לא להילחם בו, אלא ללמוד ממנו עוד,כי הוא סבא שלו, והוא אוהב אותו, והייהאצ'י לא נותן לו להגיע אל ג'ינפאצ'י,אז קאזויה נלחם, ומנצח את הייהאצ'י.
בינתיים,ג'ין כבר נלחם בג'ינפאצ'י, ומנצח אותו,ג'ין לוקח אחריות על המישימה זייבטסו, והופך לבעליה של החברה.
מצב סיפור (story mode) - במצב זה ניתן לשחק עם כל דמות במצב סיפור, כאשר לכל דמות סיפור משלה, מניעים ומטרות להצטרפות לאליפות מלך אגרוף הברזל 5.
מצב ארקייד (arcade mode) - במצב זה ניתן לשחק עם כל דמות במצב ארקייד במטרה להרוויח כסף לקניית בגדים ועיצובים לדמויות, ובמטרה לעלות ברמת הקושי עם ההתקדמות במשחק.
מצב זמן התקפה (time attack) - במצב זה ניתן לשחק עם כל דמות במצב זמן התקפה במטרה לסיים את כל השלבים במשחק במהירות המרבית ולהיכנס לטבלת השיאים של מצב זמן התקפה.
מצב הישרדות (survival) - במצב זה ניתן לשחק עם כל דמות במצב הישרדות במטרה לנצח כמה שיותר דמויות מבלי למות ולהיכנס לטבלת השיאים של מצב הישרדות.
מצב אימון (practice mode) - במצב זה ניתן להתאמן עם כל דמות נגד בובת אימונים המוגדרת לפי רצון השחקן.
מצב היסטוריית טקן (tekken history) - במצב זה ניתן לשחק במצב ארקייד של המשחקים הקודמים של סדרת משחקי הטקן: טקן (tekken), טקן 2 (tekken 2) וטקן 3 (tekken 3), ובנוסף מצב זה כולל גם משחק מטוסים.
מצב השטן שבפנים (devil within) - במצב זה ניתן לשחק עם ג'ין קאזאמה במצב מסע.
המשחק מתרחש בתקופה שבין אליפות מלך אגרוף הברזל 4 לבין אליפות מלך אגרוף הברזל 5. המשחק כולל חמישה שלבים כאשר בכל שלב יש להילחם בבוס על מנת לעבור לשלב הבא.
התאמה אישית (customise) - בהתאמה אישית ניתן לקנות לכל דמות מלבד מוקוג'ין בגדים, תסרוקות, חפצים, וניתן גם לשנות את צבע הבגדים של כל דמות לפי רצונו של השחקן.
קרב צוותים (team battle) - במצב זה ניתן לשחק נגד המחשב או נגד שחקן אחר בקבוצות עד שמונה שחקנים, שהמטרה היא להביס את כל חברי הקבוצה היריבה.
קרב השוואה (vs mode) - במצב זה ניתן לשחק נגד שחקן אחר בקרב של אחד על אחד.
ניתן להקל או להקשות על היריב ולבחור את זירת הלחימה.
המטרה היא להביס את היריב לפי מספר סיבובים שנקבע באפשרויות.
קזויה מישימה - קזויה מישימה נמצא מוכה ומחוסר הכרה בהונמארו לאחר שהפסיד בקרב נגד ג'ין קאזאמה.
כאשר קזויה חוזר להכרה הוא ואביו - היאצ'י מישימה מותקפים על ידי רובוטי הג'ק 4. קזויה מישימה מבין שרובוטי הג'ק 4 רודפים אחריו, ולמשך זמן קצר הוא ואביו נלחמים בהם.
לפתע באמצע הקרב הגן השטני של קזויה משתלט עליו מה שגורם לו להשתנות לצורתו השטנית - דוויל קזויה, ועף מהמקום בעודו משאיר את אביו היאצ'י מישימה למות לבדו.
לאחר כחודש מוכרזת אליפות אגרוף הברזל 5 דבר הגורם לקזויה להירשם לאליפות כדי למצוא את הבוגדים, שניסו לחסל אותו, ולגרום להם לשלם.
מרשל לאו - השף הלוחם.
לאחר שהמסעדה שלו פשטה את הרגל הוא ניסה לשקם את הקריירה שלו באליפות אמנויות הלחימה הקודמת אך נכשל.
עתה כאשר הוא חסר כל פרוטה, הוא נשאר ביפן לעבוד בשטיפת כלים.
חודש לאחר מכן אשתו התקשרה אליו וסיפרה לו, שפורסט לאו - בנו הסתבך בתאונה דרכים, כאשר הוא נסע באופנוע של חברו פול פיניקס.
כאשר לאו ראה את החשבונות של הטיפולים הרפואיים של בנו הוא התאמן לקראת אליפות מלך אגרוף הברזל 5 במטרה להשיג כסף כדי לכסות את כל החובות.
ג'ק 5 - כלי נשק יקר תוצרת רוסיה.
גאן ג'ק הגן על הפיזיקאית ג'ן, בזמן שלוחמי הטקן תקפו אותה בתוך התעשייה הכבדה של המישימה זאיבצו.
יום לאחר מכן ג'ן ניצלה על ידי מטוס תובלה של תאגיד ג'י (G Corporation), והיא הפכה למהנדסת של תאגיד ג'י, שפיתח את ג'ק 4 לג'ק 5. ולאחר מכן הם תכננו להשתמש באליפות מלך אגרוף הברזל 5 כשדה מבחן לכוחו של ג'ק 5.
הווראנג - היריב של ג'ין קאזאמה.
לקראת סוף אליפות אגרוף הברזל הקודמת הצבא הקוריאני עצר את הווראנג.
בשגרירות הקוריאנית נשלח מכתב להווראנג, והסוהר שמסר לו את המכתב אמר שהמכתב הגיע מהצבא הקוריאני.
הווראנג לא האמין למראה עיניו, ודרש שישחררו אותו.
יום לאחר מכן הווראנג טס לקוריאה כדי להשלים את אימוניו, ועתה כאשר סיים את השירות הצבאי שלו הוא מוכן לחסל את ג'ין קאזאמה.
נינה וויליאמס - מתנקשת שאיבדה את זיכרון עברה.
ההתאגדות סיפרה לה שסטיב פוקס הוא בנה, אך בשורה זו לא עורר בה כל תגובה.
מאוחר יותר ההתאגדות קרסה, והשאירה את נינה ללא כל מטרה.
היא החליטה להיפגש עם אחותה אנה כדי לנסות להחזיר לעצמה את זיכרון עברה, אך ברגע שהיא ראתה את אנה היא נזכרה ביריבותן דבר הגרם להן להילחם במשך ימים, עד שלבסוף הן הסכימו ליישב את יריבותן באליפות מלך אגרוף הברזל 5.
לינג שאויו - לינג שאויו ניצלה מהמישימה זאיבטסו.
היא שמעה על הצרות של המישימה זאיבטסו אחרי שיושימיצו הציל אותה.
היא הרגישה שכל הצרות התחילו כאשר היאצ'י מישימה זרק את בנו קזויה מישימה מהצוק לפני כ-20 שנה, ועל כן היא בכתה כאשר שמעה על מותו של היאצ'י, לכן צץ במוחה רעיון לחזור אחורה בזמן כדי למנוע את נפילתו של קזויה מהצוק ולהציל את היאצ'י ממות עתידי.
לאחר מספר ימים מדען סיפר לה שיש ביכולתו ליצור מכונת זמן תמורת תשלום.
לינג פתחה את ההזמנה שלה לאליפות מלך אגרוף הברזל 5, וידעה שבזכות הפרס הכספי היא תוכל לתקן את הכל.
בריין פורי - שילוב של אדם ומכונה שנוצר על ידי דוקטור אבל.
בריין מסר עצמו לידי דוקטור בוסקונוביץ' כדי שיעניק לו גוף מושלם, וטוב יותר מגופו הקודם.
במקום הגנרטור הישן הותקן בבריין גנרטור רב עוצמה.
בריין שהתרשם מגופו החדש תקף את הדוקטור ואת אנשי שבט המנג'י, ועזב את המעבדה כאשר היא הרוסה.
בריין שמע על אליפות מלך אגרוף הברזל 5, והרגיש שזה הזמן לבחון את כוחו האמיתי של מיומניותיו החדשות.
היאצ'י מישימה - המפקד של המישימה זאיבטסו, והמארגן של אליפות מלך אגרוף הברזל 4. יחידה של ג'קים דחקה את היאצ'י לפינה לאחר שהפסיד לג'ין קאזאמה בהונמארו.
היאצ'י, ובנו - קזויה נלחמו בג'קים ביחד, אבל קזויה שהפך לצורתו השטנית עף כאשר הוא משאיר את אביו להילחם בג'קים לבדו.
קרב שכזה היה הורג בן אדם רגיל, אך היאצ'י החזיק מעמד, ושרד את המארב של הג'קים.
חודש לאחר מכן הוא שמע שמישהו לקח לידיו את השליטה על המישימה זאיבטסו, ופתח את אליפות מלך אגרוף הברזל 5. היאצ'י התכונן להשתתף שוב באליפות במטרה להחזיר לידיו את השליטה במישימה זאיבטסו.
קינג (קינג 2) - מתאבק שזכה בשתי אליפויות עולם.
לאחר שהביס את קרייג מרדוק הוא עקב אחריו לבית החולים במטרה להורגו, אך הוא הבין שנקמה היא לא הפתרון.
לאחר מכן קינג שמע שקרייג מרדוק מאתגר אותו לקרב חוזר כאשר הוא לבוש במסכה של היגואר השחור (המסכה של המאסטר שלו ארמור קינג).
קינג כעס, והחליט להילחם נגד קרייג מרדוק כדי להגן על כבוד המורה שלו, ולכן הם החליטו ליישב את מחלוקתם באליפות מלך אגרוף הברזל 5.
לי צ'אולן - בנו המאומץ של היאצ'י מישימה, ויריבו של קזויה מישימה.
לי נפגש עם קזויה באליפות הקודמת, ונדהם לגלות שהוא עדיין בחיים.
לי איבד את ריכוזו, והפסיד לקזויה בקרב.
לאחר המוות של היאצ'י, לי תכנן לקחת לידיו את השליטה על המישימה זאיבטסו, אך זה כבר היה מאוחר מדי.
לי התרגז וטען שקזויה תמיד עומד בדרכו.
חודש לאחר מכן נודע על אליפות מלך אגרוף הברזל 5, ולי החליט לחסל סופית את קזויה, ולקחת שליטה על המישימה זאיבטסו.
יושימיצו - נינג'ה שעוזר לעניים, ולמסכנים.
כאשר הוא פרץ לכספת של המישמה זאיבטסו הוא מצא את בריין פורי פצוע, ועזר לו להימלט.
חודש לאחר מכן בזמן ביקורו במעבדה של דוקטור בוסקונוביץ' הוא מצא את חבריו מתים, והבין שזו היא התודה של בריין פורי.
יושימיצו החליט לנקום בבריין על מה שעשה, ולאחר ששמע שבריין פורי עומד להילחם באליפות מלך אגרוף הברזל 5, הוא חידד את חרבו כדי לנקום בבריין פורי.
ליי וו-לונג - בלש משטרתי של הונג קונג.
הוא הפך למפורסם לאחר שיצר קשרי ידידות עם ההתאגדות באליפות הקודמת.
בביתו ליי התחיל לחפש אחר זה שהרס את כל הדוג'ואים בסין.
כמה מחבריו הקרובים של ליי הותקפו, ולכן הוא היה צריך לעשות משהו בנידון.
הוא מסר עצמו לאחראי כדי למצוא את האיש, אך הוא נעלם.
ליי שמע שפעולות דומות קורות ביפן, ולכן הסיק שהמטרה הבאה הוא אליפות מלך אגרוף הברזל 5, וזו תהייה ההזדמנות שלו לתפוס את הפושע.
ברוס אירווין - אחד מסחירי החרב של קזויה.
הוא עזב את הצבא של קזויה בגיל 21, והלך לבית ספר להישרדות.
פול פיניקס - שואף להיות הלוחם הכי חזק ביקום.
פול השתתף באליפות מלך אגרוף הברזל הקודמת כדי להילחם נגד קזויה מישימה כמו שעשה לפני 20 שנה, אך הוא פגש את קומה בדרכו.
כאשר קומה עמד בדרכו פול איבד ריכוז לרגע אחד, וקומה כבר הספיק להביס אותו, לכן פול החליט להתחיל את אימוניו מחדש.
חודשיים לאחר מכן פול התכונן לאליפות מלך אגרוף הברזל 5 כדי להוכיח לכל העולם, שהוא הלוחם החזק ביותר ביקום.
ג'ין קאזאמה - ילד הגורל.
לאחר שנלחם באביו - קזויה, וסבו - היאצ'י, נשמה מרושעת נכנסה לתוכו.
כאשר קול לא מסתורי העיר את ג'ין קאזאמה, הוא מצא את עצמו ביער הרוס לגמרי.
ג'ין ידע שהוא זה שאחראי להרס היער, ובזמן חזרתו ליאקושימה הוא הותקף על ידי סיוטים שעוררו את הגן השטני שלו.
ג'ין הבין שאם הוא לא יעשה משהו בנידון הגן השטני עלול להשתלט עליו לחלוטין, ולכן הוא החליט לצאת למסע כדי לשים קץ לגן השטני הנמצא בתוכו.
דוויל ג'ין - הצורה השטנית של ג'ין קאזאמה.
כאשר הגן השטני לקח שליטה על ג'ין קאזאמה, היה באפשרותו של סבא רבא שלו - ג'ינפאצ'י מישימה, לברוח ממאסרו בזמן שההונמארו קרס.
דבר זה עורר את הרשע שהיה חבוי בתוך ג'ין קאזאמה.
חודשיים לאחר מכן הרשע השתלט על נפשו של ג'ין, וכוח קטלני התעורר בו.
קרייג מרדוק - לוחם ולה טודו שהובס רק פעם אחת.
כאשר מרדוק לא יכל להסכים לכך שהפסיד לקינג, הוא הפך עצמו לנשק אולטימטיבי בעזרת אימונים קשים.
יום אחד מרדוק הביס את כל המתמודדים באליפות הולה טודו כאשר הוא לבוש במסכה של היגואר השחור - מאמנו של קינג, והכריז שקינג הוא הבא בתור, לכן החליט שזירת הקרב החוזר שלו נגד קינג תהיה באליפות מלך אגרוף הברזל 5.
קריסטי מונטרו - הנכדה של המאסטר האגדי בקפוארה.
סבה סופסוף השתחרר מהכלא, אך הוא נחלש מאוד, דבר הגרם לה לחשוב שזה לא הסבא שהיא הכירה.
קריסטי לקחה את סבה לבית החולים, והרופא סיפר לה שסבה חולה במחלה חשוכת מרפא, אך תהיה אפשרות לרקוח תרופה בעזרת הטכנולוגיה המתקדמת של המישימה זאיבטסו.
שבוע לאחר מכן קריסטי נרשמה לאליפות מלך אגרוף הברזל 5 כדי למצוא תרופה לסבה.
אדי גורדו- מאמנה של כריסטי מונטרו, ותלמיד של סבא שלה.
אדי השתתף בטורניר כדי לקחת את הכסף לטיפול בסבא של כריסטי, לעצור את כריסטי, משום שהוא דואג לה, ולנקום בקאזויה מישימה שהרג את הוריו, והפליל את אותו במעשה.
ניתן לקבל את אדי אם קונים במצב התאמה אישית לכריסטי את התלבושת המיוחדת ב-500 גולד, ואז כשהסמן על כריסטי ללחוץ משולש או עיגול וזה עושה את שתי התלבושות של אדי.
אנה ויליאמס- אחותה ויריבתה של נינה ויליאמס.
נינה נעלמה לפני מספר שנים, ואנה הרגישה שמשהו חסר בחייה.
יום אחד היא קיבלה שיחת טלפון מנינה, ולאחר כמה ימים הן נפגשו דבר שהזכיר לנינה את יריבותה עם אנה, ולכן החלה לתקוף אותה.
הקרב נמשך מספר ימים, אך לא הייתה הכרעה ביניהן, ולכן הן החליטו ליישב את העניין באליפות מלך אגרוף הברזל 5, שבו רק אחת מהן תצא בחיים.
רייבן - שם קוד, וסוכן חשאי ממוצא לא ידוע.
לא ידוע עליו הרבה פרט לעובדות שהוא נלחם בסגנון נינג'טסו, ושיש לו צלקת בצורת איקס על פניו.
באחר ממשימותיו בו נשלח לרגל אחר המישימה זאיבטסו, ותאגיד ג'י הוא היה עד כאשר הג'קים התנקשו בחייו של איהצ'י מישימה.
לאחר מכן רייבן שמע שמישהו הכריז על אליפות מלך אגרוף הברזל 5, ולכן הוא החליט להשתתף בטורניר במטרה לברר עוד אודות האירוע שקרה.
פנג ויי - מאסטר בקנפו ממוצא סיני, תלמיד בסגנון הלחימה "אגרוף האל", ובגיל 20 הוא היה התלמיד הטוב ביותר בדוג'ו.
לאחר שהפר את כללי הדוג'ו שלו בו המאסטר שלו אסר עליו להילחם מחוץ לדוג'ו, פנג ויי הרג אותו.
פנג ויי החליט להשתתף באליפות מלך אגרוף הברזל 5 במטרה להחזיר לידיו את "הסוד של אגרוף האל", שנגנב על ידי משפחת משימה.
אסוקה קאזאמה - למדה אמנות לחימה בסגנון קאזאמה מאביה, וידועה כנערה רועשת שאוהבת לתקן בעיות של אנשים אחרים בדרך כלל במכת נוקאאוט.
יום אחד אזוקה חזרה לביתה, וראתה שמישהו שזהותו לא ידועה הרס את הדוג'ו, וגרם לאשפוזו של אביה בבית החולים.
בלש מהונג קונג סיפר לה שזה שהרס את הדוג'ו של אביה עומד להשתתף באליפות מלך אגרוף הברזל 5, ולכן גם היא תשתתף באליפות כדי לנקום בפושע.
ג'וליה צ'אנג - חוקרת שמנסה להציל את היערות בעולם ולשמור עליהם.
היא ניסתה בכל כוחה לשחזר את המידע שאבד לה באליפות הקודמת, אך נכשלה, והיא ידעה שלא תוכל להמשיך במחקרה, אם היא לא תצליח לשחזר את המידע שאבד.
יום אחד ג'וליה קיבלה מכתב מסתורי ובו הזמנה לאליפות מלך אגרוף הברזל 5, לכן ג'וליה החליטה להשתתף באליפות במטרה לשחזר את המידע שאותו היא צריכה כדי להמשיך במחקר בזכות הפרס הכספי.
קומה (קומה 2) - הדב מחמד הנאמן של היאצ'י מישימה.
קומה סופסוף הביס את פול פיניקס באליפות מלך אגרוף הברזל 4, אבל היאצ'י מת.
קומה היה אבוד ללא היאצ'י, והוא ידע שהמישימה זאיבטסו נמצא כעת במצב של כאוס, לכן הוא החליט לנסות להציל את המישימה זאיבטסו מפני אבדון.
כאשר קומה הגיע למפקדה של המישימה זאיבטסו הוא גילה שמישהו כבר לקח את השליטה על המישימה זאיבטסו לידיו.
קומה אולץ לשוב להרים, ולכן הוא החליט להשתתף באליפות מלך אגרוף הברזל 5 למען היאצ'י, ולמען המישימה זאיבטסו.
פנדה - דובת המחמד, ושומרת הראש של לינג שאויו.
לינג הייתה מאוד מאוכזבת לאחר אליפות מלך אגרוף הברזל 4, ופנדה חשבה הרבה איך הוא יכול לעזור לה לשפר את מצב רוחה.
פנדה ידעה שאם היא תצליח למצוא את ג'ין קאזאמה, מצב רוחה של לינג ישתפר, לכן פנדה חיפשה רבות אחר ג'ין קאזאמה, אך ללא הצלחה.
יום אחד לינג שאויו באה נרגשת לעבר פנדה, וסיפרה לה שהיא עומדת להשתתף באליפות מלך אגרוף הברזל 5, וביקשה את עזרתה, לכן גם פנדה החליטה להשתתף באליפות, מאחר שהיא מוכנה לעשות הכל למען לינג.
וונג ג'ינריי - סוחר חסר רחמים, וחבר הילדות של ג'ינפאצ'י מישימה.
יום אחד וונג אמר לג'ינפאצ'י שבשביל לשמור על השלום בעולם הוא חייב לשים סוף לשושלת של מישימה מאחר ששושלת זו נושאת את הגן השטני.
זה היה המשפט האחרון שהם החליפו ביניהם.
30 שנה לאחר שוונג שמע על מותו של ג'ינפאצ'י, הוא קיבל הזמנה לאליפות מלך אגרוף הברזל 5, ובו גם הודעה מג'ינפאצ'י המבקש את עזרתו.
וונג ג'ינריי היה המום לנוכח העובדה שג'ינפאצ'י מישימה חי, לכן וונג החליט להשתתף באליפות כדי לראות האם חברו הוותיק אכן בחיים.
גנריו - מתאבק הסומו הצעיר ביותר בכל העולם.
כאשר גנריו היה מתאבק בדימוס הוא פתח ד'וגו משל עצמו כדי לשכוח מאהובתו - מישל צ'אנג.
יום אחד כאשר הוא צפה באליפות מלך אגרוף הברזל הקודמת, הוא ראה בחורה שמאוד דומה למישל צ'אנג.
ג'וליה צ'אנג ניסתה להשיב אליה את המידע האבוד של מחקרה העוסק בנושא היערות מהמישימה זאיבטסו, אך ללא הצלחה.
גנריו שמע על אליפות מלך אגרוף הברזל 5, ולכן הוא החליט להשתתף באליפות במטרה להשיג את המידע האבוד שלה זקוקה ג'וליה, ובכך לזכות באהבתה.
רוג'ר ג'וניור - קנגורו צבאי מהונדס.
רוג'ר האב נוצר על ידי המעבדות של המישימה זאיבטסו וקזוקה, והוא החיה הצבאית הראשונה שהונסדה בעולם.
רוג'ר האב חי בשלום לאחר אליפות מלך אגרוף הברזל ה-2 עד לרגע חטיפתו, שבו השאיר מאחור את אשתו וילדו האהובים.
רוג'ר ג'וניור נרשם למלך אגרוף הברזל 5 ביחד עם אימו כדי להציל את אביו החטוף.
מוקוג'ין - בובת אימונים שנוצרה מעץ אלון בן 2000 שנה.
מוקוג'ין קם לתחייה לפני שנתיים בזמן שג'ין נלחם נגד אוגר (Ogre), וחזר למצבו המקורי כבובת עץ כשחיוך חרוט על פניו, כאשר ג'ין ניצח בקרב.
כעת ישות רבת עוצמה אילצה את מוקוג'ין לחזור לחיים פעם נוספת.
סטיב פוקס - מתאגרף מופלא השואף להיות אלוף העולם.
סטיב השתתף באליפות מלך אגרוף הברזל הקודמת כדי לגלות אודות הולדתו המסתורית.
ליי וו-לונג עזר לסטיב לגלות שהוא למעשה יצירה של המישימה זאיבטסו, לכן הוא נשבע לנקום בהם.
לאחר מכן סטיב שמע על אליפות מלך אגרוף הברזל 5, לא חשב פעמיים, ונרשם לאליפות תוך כדי שהוא מצהיר שהמישימה זאיבטסו לא עולם לא תיצור עוד מפלצת כמוהו.
בק דו סאן - מאסטר בטאקוונדו.
בדרכו הביתה הותקף, ונכנס למצב של חוסר הכרה.
בק חזר להכרה בבית החולים הצבאי, ולפי דברי שר ההגנה הוא היה במצב של תרדמת למעלה משנה.
השר ביקש ממנו לעזור לחיילים להתאמן, בק היסס אך בסוף הסכים לבקשה.
שנה לאחר מכן בק כתב להווראנג בבקשה שיחזור לצבא, הווראנג הסכים, וכעת שניהם נרשמו לאליפות מלך אגרוף הברזל 5 כמאסטר וחניך.
ג'ינפאצ'י מישימה - היריב העיקרי של Tekken 5. ג'נפאצ'י הוא אביו של היאצ'י מישימה ומייסד המישימה זאיבטסו.
הוא הובס במהלך השתלטות עוינת של בנו לפני 40 שנה, כאשר היאצ'י התחיל לנווט את החברה לתוך התעשייה הצבאית (משהו שג'ינפאצ'י התנגד לו).
ג'ינפאצ'י ניסה לכבוש מחדש את המישימה זאיבטסו, אך נכשל, ונכלא בצינוק של ההונמארו ושם מת כעבור זמן מה מרעב.
כתוצאה מהפיצוץ של ההונמארו שלכאורה הרג את היאצ'י הגן השטני השתלט על ג'ינפאצ'י, החזיר אותו לחיים והעניק לו כוחות על טבעיים, דבר האפשר לו להשתחרר מהצינוק.
לאחר שג'ינפאצ'י החזיר לידיו את השליטה על המישימה זאיבטסו הוא הרגיש שהגן השטני משתלט עליו אט אט, לכן הוא החליט להקים את אליפות מלך אגרוף הברזל 5 במטרה למצוא לוחם שיצליח להביס אותו, ולהרוג אותו, ובכך לשים סוף לגן השטני שנמצא בגופו.
קזויה מישימה - קזויה מצליח להביס את ג'ינפאצ'י בקרב הסופי.
הוא מביט בסבו המובס, כורע תחת רגליו, אוחז אותו בזרועותיו, ומנסה להעירו תוך כדי שהוא קורא לו "סבא".
ג'ינפאצי מתעורר, ולרגע הם נזכרים בימים שהם נהגו להתאמן יחד דבר הגורם לקזויה לחייך.
לפתע עינו השמאלית של קזויה הופכת אדומה, וחיוך מרושע מופיע על פניו.
ג'ינפאצ'י נבהל, ולפני שהוא מספיק להבין מה קורה קזויה הורג אותו במכת אגרוף המכוונת לגרונו.
לאחר מכן קזויה מסתובב לכיוון המצלמה תוך כדי שהוא צוחק בהנאה.
מרשל לאו - לאו יוצא מבית החולים לאחר ששילם את החשבון עבור הטיפול בבנו - פורסט לאחר התאונה, נאנח ואומר "שוב חסר פרוטה".
לאו מביט לכיוון שמאל, ורואה את פול פיניקס מתקרב אליו כאשר הוא רכוב על אופניים חלודים, עד שלפתע הם מתפרקים, ופול נופל על הכביש.
תוך כדי שפול על הכביש הוא נותן ללאו את החשבון עבור האופנוע שפורסט הרס.
לאו נבהל לאחר שהוא רואה את המחיר, ופול מפנה אליו את ידו ואומר "קדימה גבר, שלם כבר את החשבון".
לאחר מכן בקטע הנראה כסצנת קרב רגיל במשחק לאו חובט בפול שנופל ארצה, ואז בורח בשיא כוחו מהמקום.
ג'ק 5 - ג'ק 5 מנצח באליפות בזמן שג'אן סופסוף מצליחה לשחזר את המידע, והזיכרון של ג'ק 5 מהתעשייה הכבדה של מישימה.
לפתע ג'ק 5 מתעורר כאשר עניו אדומות, מתנתק בכוח מהכבלים החשמליים המחוברים אליו, ומתחיל להרוס את המעבדה.
לאחר מכן ג'ק מרים חפץ גדול, משליכו לעבר ג'אן, ופוגע בה.
הוא מתקרב אליה בצעדים כבדים, ולפני שהוא מספיק הנחית עליה את המכה האחרונה הוא נזכר בעברם המשותף המופיע בראשו בצורת תמונות רצות, ג'ק 5 נרגע, עניו חוזרות לצבען הרגיל, והוא נושא את ג'ן על ידיו.
נינה ויליאמס - נינה נפגשה עם במאי סרטים מצליח שהציע לה לעשות סרט.
בהתחלה היססה אבל אז שמעה שאנה משתתפת בסרט וישר לקחה את הצעה.
הסרט הוא סרט שמדבר על תקופת ימי הביניים.
ולאחר קרב מבוים אנה מנצחת.
נינה יוצאת מאתר הצילומים ומפוצצת אותו.
אנה וויליאמס - אנה מחליטה להשתתף בסרט ימי הביניים ביחד עם אחותה נינה.
לאחר קרב מבוים, דמותה של נינה מנצחת את דמותה של אנה אבל הבגדים של נינה נקרעים וכך אנה משפילה את אחותה מול כל צוות הצילום.
פנג ווי - פנג ווי מנצח את צ'יפאצי ומגלה מגילה שטופה בדם הוא לוקח את המגילה ופותח אותה, באותו רגע רואים אותו שובר קיר סלעים ואז רואים את הסלעים מבפנים ואור, מתוך האור רואים את פנג עם עניי דרקון.
ג'ין קאזאמה - ג'ין מנצח את ג'ינפאצ'י ואז רואים את ג'ין מרכין ראש ולאחר מכן ג'ין צועד לכיסא של המשימה זיבטסו.
לאחר מכן רואים שומרים של המשימה זיבטסו עומדים דום לכבוד ג'ין כמו חילים.
לאחר מכן, ג'ין מחייך בזמן שהו יושב על כיסא המנהיג של המשימה זיבטסו.
"Telephone" (בעברית: "טלפון") הוא הסינגל השני של זמרת הפופ האמריקאית ליידי גאגא מתוך המיני-אלבום השלישי שלה, The Fame Monster בשיתוף ביונסה.
השיר יצא לאור ב-26 בינואר 2010 ונכתב על ידי גאגא יחד עם רודני ג'רקינס, לאשון דניאלס, לאזונאט פרנקלין, וביונסה, בהשראת הפחד שלה מלהחנק על הבמה כתוצאה של חוסר אוויר בזמן השירה.
במקור, גאגא כתבה את השיר עבור הזמרת בריטני ספירס, שהקליטה בשבילו גרסה משלה אך בסופו של דבר בחרה שלא להוציאו.
מבחינה מוזיקלית, "Telephone" הוא שיר דאנס-פופ וסינת'פופ.
השיר קיבל ביקורות חיוביות מהמבקרים אשר לעיתים קרובות ציינו כי "Telephone" הוא השיר הטוב ביותר ב-The Fame Monster.
בנוסף השיר היה מועמד לפרס גראמי בשנת 2011 בקטגוריית "שיתוף הפעולה הטוב ביותר עם שירה".
השיר הגיע למקומות גבוהים ברחבי העולם שבהן נכנס לחמשת המובילים באוסטרליה, אוסטריה, ספרד, שווייץ ועוד, וכבש את מצעדי המדינות בפולין, הונגריה, ישראל, יוון, רוסיה, בריטניה, ועוד מדינות נוספות.
בשנת 2010 השיר מכר כ-7.4 מיליון עותקים ברחבי העולם ועד היום הגיע לסכום של כ-9 מיליון ובכך נחשב ברשימת הסינגלים הנמכרים בכול הזמנים.
הקליפ לשיר הוא המשך של השיר שלה משנת 2009, "Paparazzi", והוא נמשך כ-9:30 דקות.
הוא מתחיל בכך שגאגא מגיעה לבית כלא ולאחר מכן משתחררת בערבות על ידי ביונסה והן נוסעות לדיינר שבו גאגא היא המלצרית וביונסה היא האורחת, וביחד הן מרעילות את כל האורחים במנות שהוגשו להם ורוקדות את כוריאוגרפיית השיר.
בסוף הקליפ הן בורחות במהירות גבוהה מהמשטרה שרודפת אחריהן.
הקליפ קיבל ביקורות חיוביות ואף הועמד לשלושה פרסי VMA ב-2010 כולל קטגוריית "וידאו השנה".
בחודש ינואר 2015 בילבורד בחר בקליפ כטוב ביותר של חצי העשור.
לזכרו של אלכסנדר מקווין, גאגא ביצעה את "Telephone" בטקס פרסי המוזיקה הבריטית בשילוב עם "Dance in the Dark".
בנוסף למופע בטקס הפרסים, השיר נכלל גם במופע המחצית של הסופרבול LI ובכל סבבי ההופעות של גאגא לאחר צאתו, האחרון שבהם Joanne World Tour משנת 2017.
"Telephone" נכתב במקור על ידי גאגא עבור אלבום האולפן השישי של הזמרת בריטני ספירס, Circus משנת 2008, אך ספירס דחתה אותו.
בהמשך, הקליטה גאגא את השיר בשיתוף פעולה עם ביונסה עבור The Fame Monster.
גאגא הגיבה על הנושא באומרה כי, "כתבתי אותו בשבילה (ספירס) לפני זמן רב והיא פשוט לא השתמשה בו לאלבום שלה.
זה בסדר כי אני אוהבת את השיר ואני יכולה לבצע אותו עכשיו".
גרסת הדמו של ספירס עבור השיר הודלפה במאי 2010. בנוסף, האורחת המקורית בו הייתה אמורה להיות ספירס, אך בסופו של דבר גאגא הפכה את ביונסה לסולנית המוצגת במקום.
ההשראה העיקרית מאחורי השיר הייתה הפחד של גאגא מ-"מחנק" מכיוון שהיא חשה כי לעיתים רחוקות היא מוצאת זמן פשוט להשתחרר וליהנות.
במאי 2011 אמרה גאגא כי "הקשר הרגשי שלה" עם השיר היה קשה.
כשנשאלה אם זה מפני שהשיר נכתב במקור לבריטני ספירס, היא ענתה: "ובכן זה לא בדיוק מה שקרה, אבל אני לא רוצה להתעמק בזה.
אני יכולה להתעמק בזה אם תפנה לזה, אוף...
אבל בסופו של דבר התמהיל ותהליך סיום ההפקה הלחיץ אותי מאוד.
אז כשאני אומרת שזה השיר הכי גרוע שלי זה לא קשור לשיר, רק הקשר הרגשי שלי אליו".
השיר נכתב על ידי גאגא, רודני ג'רקינז, לשון דניאלס, לאזונטה פרנקלין וביונסה והוא מבוצע כדואט בין גאגא לבין נואלס.
נואלס מתחילה לשיר רק באמצע השיר, ובכל בית שלאחריו.
השיר מתחיל כאשר גאגא שרה בקול חלש לקול נבל.
על פי תווי השיר שפורסמו באתר MusicNotes.com, השיר הוא בעל משקל של ארבעה רבעים, ובעל מקצב של 120 ביטים לשנייה.
על פי מילות השיר, גאגא נמצאת במועדון.
בזמן שהותה שם, חברה ממשיך להתקשר אליה, אולם היא לא יכולה לענות, משום שהיא מחזיקה משקה ורוקדת.
בסוף השיר, נשמע משיבון סלולרי.
על פי סלנט מגזין, השיר מדבר גם על כך שגאגא מעדיפה לרקוד ברחבת הריקודים מאשר לענות לטלפון.
על פי גאגא, הטלפון שמוזכר בשיר הוא אינו טלפון פיזי, אלא אדם שנמצא בראשה, ודוחק בה לעבוד קשה יותר.
השיר זכה ביציאתו ביקורות חיוביות ממבקרי המוזיקה.
מייקל האברד מהאתר MusicOMH אמר כי השיר היה "כנראה הדבר הטוב ביותר כאן (The Fame Monster)".
הוא החמיא גם ל-"גשר המבריק" ולסיום השיר שבו השיחה עוברת לתא הקולי שלה.
באתר פופג'ויסטיק נכתב: "זה מעט דומה לשירה של גוון סטפני "?What You Waiting For", מכיר את שירו של הזמר טימבלנד "The Way I Are", ועוד חמישים דברים אחרים.
מבנה השיר מסעיר למדי." כותב הכתבה החמיא גם לשיתוף הפעולה בין ביונסה לבין גאגא, וכתב עליו שהוא "מבריק".
באתר פופמאטראס נכתבה ביקורת חיובית על השיר, ונאמר בה כי: "שיתוף הפעולה מוכיח את עצמו כאחד מהשירים המסעירים ביותר שגאגא הוציאה".
עוד הוסיפה הביקורת, כי השיר הופך לאחד השירים הבולטים במיני אלבום, The Fame Monster".
במגזין הבילבורד ניתנה ביקורת חיובית לשיר בה נאמר כי, "בעוד השיר פורץ דרך קיר של צפצופים סלולריים וחוזר להפקה פשוטה, גאגא וביונסה השאירו את המאזין עם אפשרות אחת: להיכנע לרחבת הריקודים".
במגזין הטיימס, נכתב כי: "כניסתה של ביונסה באמצע השיר לקולות רינגטונים של טלפונים, מוסיפה הרגשה של כאוס מוחלט".
השיר דורג ברשימת 25 השירים הטובים ביותר של 2010 של רוב שפלד ממגזין הרולינג סטון.
בשנת 2011 הוכנס השיר לחבילת "ליידי גאגא" לסדרת משחקי המגע "טאפ טאפ" (Tap Tap), יחד עם עוד חמישה משיריה: "Bad Romance, "Speechless", "Poker Face", "Alejandro", ו-"LoveGame".
הווידאו קליפ לשיר צולם ב-28 בינואר 2010 על ידי הבמאי יונס אוקרלונד.
הוא תוכנן להתפרסם בפברואר 2010, אך יציאתו נדחתה למרץ, חודש מאוחר יותר.
הווידאו הוצג לראשונה ב-11 במרץ 2010 ב ובערוץ ה-VEVO הרשמי של גאגא.